ai4bharat/Pralekha huggingface dataset:
অর্থমন্ত্রক
সিবিআইসি দেশ জুড়ে করদাতাদের ৭৫টি সহায়ক কেন্দ্র চালু করেছে
কলকাতায় এ ধরনের দুটি কেন্দ্র উদ্বোধন করা হয়েছে
কলকাতা, ৩০ ডিসেম্বর, ২০২১
কেন্দ্রীয় পরোক্ষ কর ও সীমাশুল্ক পর্ষদ দেশ জুড়ে করদাতাদের সুবিধার্থে ৭৫টি সহায়ক কেন্দ্র চালু করেছে। কলকাতায় এ ধরনের দুটি কেন্দ্রের আজ উদ্বোধন করা হয়েছে। সীমাশুল্কের মুখ্য কমিশনার  শ্রী দীপ শেখর কলকাতা কাস্টমস্ জোনের করদাতাদের জন্য এ ধরনের একটি সহায়ক কেন্দ্রের উদ্বোধন করেছেন। কলকাতার কাস্টমস্ হাউসে এই কেন্দ্রটি গড়ে তোলা হয়েছে। পশ্চিমবঙ্গের স্থল, বন্দর ও বিমানবন্দর কমিশনারেটের করদাতারা এই কেন্দ্রের মাধ্যমে উপকৃত হবেন। অপর কেন্দ্রটি সেন্ট্রাল এক্সাইজ দপ্তরের মুখ্য কমিশনার শ্রী এপিএস সুরী কলকাতার জিএসটি ভবনের উদ্বোধন করেন। ট্যাক্সপেয়ার ফেসিলিটেশন সেন্টার বা টিএফসি-র মাধ্যমে কেন্দ্রীয় পরোক্ষ কর ও সীমাশুল্ক পর্ষদ করদাতাদের বিভিন্ন অভাব-অভিযোগের নিষ্পত্তি করবে। দেশের প্রশাসনে আরও জনঅংশীদারিত্ব নিশ্চিত করতে পর্ষদ দেশ জুড়ে জিএসটি এবং সীমাশুল্কের জন্য এই ৭৫টি টিএফসি’র সূচনা করেছে। করদাতাদের পরিষেবা প্রদান, বিভিন্ন অভিযোগের নিষ্পত্তি এবং আরও উন্নত পরিষেবা নিশ্চিত করার জন্য টিএফসি-গুলি সহায়ক হবে।
কেন্দ্রীয় অর্থ মন্ত্রকের অধীনস্ত কেন্দ্রীয় পরোক্ষ কর ও সীমাশুল্ক পর্ষদ দেশ জুড়ে স্বাধীনতার ৭৫তম বর্ষ উদযাপন — আজাদি কা অমৃত মহোৎসবের অঙ্গ হিসাবে এই কেন্দ্রগুলি চালু করল। সহজে ব্যবসা-বাণিজ্যের সুবিধার্থে পর্ষদ এর আগেও বিভিন্ন উদ্যোগ নিয়েছে। ইতিমধ্যেই জিএসটি হেল্পডেস্ক এবং সিবিআইসি সক্ষম সেবার সাহায্যে করদাতারাদের জিএসটি-র বিভিন্ন সমস্যার সমাধান করা হয়। এছাড়াও, সীমাশুল্ক সংক্রান্ত যে কোনও সমস্যা সমাধানের জন্য যাঁরা আমদানী-রপ্তানী বাণিজ্যের সঙ্গে যুক্ত তাঁরা আইসগেট হেল্পডেস্ক-এর সুবিধা পেয়ে থাকেন। করদাতাদের আরও সুবিধার জন্য নতুন এই কেন্দ্রগুলি গড়ে তোলা হ’ল, যেখানে করদাতারা বিভিন্ন প্রশ্নের উত্তর পাবেন এবং নানা অভিযোগ নিষ্পত্তি করতে পারবেন।
CG/CB/SB
কলকাতা কাস্টমস্ জোনের জন্য সীমাশুল্কের মুখ্য কমিশনার শ্রী দীপ শেখর করদাতাদের সহায়ক কেন্দ্রের উদ্বোধন করছেন
(সেন্ট্রাল এক্সাইজের করদাতাদের জন্য মুখ্য কমিশনার শ্রী এপিএস সুরী কলকাতার জিএসটি ভবনে করদাতাদের সহায়ক কেন্দ্রের উদ্বোধন করছেন
মানবসম্পদবিকাশমন্ত্রক
শিক্ষা ও দক্ষতা উন্নয়নে সহযোগিতার লক্ষ্যে তিনদিনের সিঙ্গাপুর সফরে শ্রী ধর্মেন্দ্র প্রধান
নয়াদিল্লি, ২৮ মে, ২০২৩
কেন্দ্রীয় শিক্ষা, দক্ষতা উন্নয়ন ও শিল্পোদ্যোগ মন্ত্রী শ্রী ধর্মেন্দ্র প্রধান শিক্ষা ও দক্ষতা উন্নয়নে দ্বিপাক্ষিক বোঝাপড়া বৃদ্ধির সম্ভাবনা খতিয়ে দেখতে এবং বর্তমান সম্পর্ককে মজবুত করতে আজ তিনদিনের সিঙ্গাপুর সফরে যাচ্ছেন। সফরকালে তিনি সিঙ্গাপুরের উপ-প্রধানমন্ত্রী ও অর্থমন্ত্রী মিঃ লরেন্স ওং, বরিষ্ঠ মন্ত্রী মিঃ থরমন ষন্মুগরত্নম, বিদেশ মন্ত্রী ডঃ ভিভিয়ান বালাকৃষ্ণন, বাণিজ্য ও শিল্পমন্ত্রী মিঃ গন কিম ইয়ং এবং শিক্ষামন্ত্রী মিঃ চান চুন সিং-এর সঙ্গে বৈঠক করবেন।
সিঙ্গাপুর স্পেকট্রা সেকেন্ডারি স্কুল, নানইয়াং টেকনোলজিক্যাল ইউনিভার্সিটি , ইনস্টিটিউট অফ টেকনিক্যাল এডুকেশন অ্যান্ড এডুকেশনাল সার্ভিসেস  এবং সিঙ্গাপুর ইউনিভার্সিটি অফ টেকনোলজি অ্যান্ড ডিজাইন  সহ বেশ কয়েকটি শিক্ষা প্রতিষ্ঠান পরিদর্শন করবেন শ্রী প্রধান।
সফরকালে শ্রী প্রধান সিঙ্গাপুরে আইআইটি এবং আইআইএম-এর প্রাক্তনী এবং অনাবাসী ভারতীয়দের সঙ্গেও সাক্ষাৎ করবেন।
দক্ষতা উন্নয়নের ক্ষেত্রে ভারত ও সিঙ্গাপুরের সম্পর্ক দীর্ঘদিনের। এর অন্যতম উল্লেখযোগ্য ক্ষেত্র হল, ভারতের জি-২০ সভাপতিত্বে শিক্ষা কর্মীগোষ্ঠী গঠন। গত ২৫ এপ্রিল ভুবনেশ্বরে অনুষ্ঠিত সিঙ্গাপুরের শিক্ষা, বাণিজ্য ও শিল্প মন্ত্রকের সঙ্গে শিক্ষা কর্মীগোষ্ঠীর তৃতীয় বৈঠক চলাকালে ‘কাজের ভবিষ্যৎ : ভারত ও সিঙ্গাপুরে দক্ষ স্থাপত্য ও পরিচালন মডেল’ শীর্ষক এক যৌথ কর্মশালারও আয়োজন করা হয়েছিল।
(CG/MP/DM/
যুবওক্রীড়াবিষয়কমন্ত্রক
এশিয়া এবং মধ্যপ্রাচ্য ব্রিজ প্রতিযোগিতায় জয়ী ৬ জনের মধ্যে ২জন কলকাতার মেট্রো কর্মী
কলকাতা, ২১ ডিসেম্বর, ২০২১
কলকাতা মেট্রোর দুই কর্মী এবং আরও চারজন সম্প্রতি সংযুক্ত আরব আমিরশাহীকে হারিয়ে এশিয়া ও মধ্যপ্রাচ্য ব্রিজ প্রতিযোগিতায় জয়ী হয়েছেন। প্রতিযোগিতা অনুষ্ঠিত হয় নয়ডায়। এই জয়ের ফলে ভারতীয় দল ২০২২-এর মার্চে ইতালিতে বিশ্ব ব্রিজ প্রতিযোগিতায় খেলার যোগ্যতা অর্জন করেছে। মেট্রোর দুই কর্মী হলেন শ্রী সুমিত মুখার্জী এবং শ্রী দেবব্রত মজুমদার।
শ্রী মুখার্জী বর্তমানে ভারতীয় রেলের ব্রিজ দলের অধিনায়ক। তিনি ২০১৮-য় জাকার্তা এশিয়ান গেমসে ব্রোঞ্জ পদক জেতেন। এছাড়া, সুমিত এবং দেবব্রত একাধিক দেশী ও বিদেশী খেতাব জিতেছেন।
মেট্রো রেলের জেনারেল ম্যানেজার দুই খেলোয়াড়কে অভিনন্দন জানিয়েছেন এবং আসন্ন বিশ্ব ব্রিজ প্রতিযোগিতার জন্য শুভেচ্ছা জানিয়েছেন। তাঁর আশা এই দুই তরুণ আগামীদিনে দেশের পাশাপাশি ভারতীয় রেলের জন্য আরও সম্মান নিয়ে আসবেন।
SSS/AP/NS
(Visitor Counter : 35
ক্রেতা, খাদ্যএবংগণবন্টনমন্ত্রক
পেঁয়াজের দাম রুখতে
নয়াদিল্লি, ২২ নভেম্বর, ২০১৯
কম্পিটিশন কমিশন অফ ইন্ডিয়া বা সিসিআই পেঁয়াজের দাম নির্ধারণ করে না। যদিও সিসিআই পেঁয়াজের দাম বৃদ্ধি রুখতে তদন্তে কোনও যোগসাজস প্রমাণ না পাওয়ায় তদন্তটি বন্ধ করে দেওয়া হয়।
চাহিদার তুলনায় বাজারে পেঁয়াজ কম সরবরাহ, কম উৎপাদন, খারাপ আবহাওয়া, পরিবহণ খরচ বৃদ্ধি, কৃত্রিমভাবে বাজারে চাহিদা সৃষ্টি এবং অসাধু উপায়ে মজুতের ফলে পেঁয়াজের দাম বৃদ্ধি পেয়েছে।
পেঁয়াজের দাম নিয়ন্ত্রণে এবং অসাধু উপায়ে ব্যবসা বন্ধ করার জন্য কেন্দ্র গত ২৯ সেপ্টেম্বর পেঁয়াজ মজুতের সীমা চূড়ান্ত করে সারা দেশেই খুচরো বিক্রেতাদের ক্ষেত্রে ১০০ ক্যুইন্টাল এবং পাইকারি বিক্রেতাদের ক্ষেত্রে ৫০০ ক্যুইন্টাল। রাজ্য সরকারগুলিকেও নিয়মিত বাজারে এ বিষয়ে আলাপ-আলোচনা চালানোর কথা বলা হয়েছে। এমনকি, রাজ্য বা জেলা-ভিত্তিক পেঁয়াজ ব্যবসায়ীদের সঙ্গে বৈঠক করতেও বলা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় ক্রেতা সুরক্ষা, খাদ্য ও গণবন্টন দপ্তরের প্রতিমন্ত্রী শ্রী দানভে রাওসাহেব দাদারাও।
SSS/SS/SB
(Visitor Counter : 56
ক্ষুদ্র, অতিক্ষুদ্রওমাঝারিশিল্পমন্ত্রক
খাদি ও গ্রামীণ শিল্প কমিশন আইটিবিপি-র সঙ্গে সমঝোতাপত্র স্বাক্ষর করেছে
নতুন দিল্লি, ৬ জানুয়ারি, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ আধা সামরিক বাহিনীতে স্বদেশী অভিযানকে যুক্ত করার যে পরিকল্পনা গ্রহণ করেছিলেন তারই অঙ্গ হিসেবে বাহিনীতে সুতির পণ্য সরবরাহের জন্য চুক্তি করা হয়েছে। খাদি এবং গ্রামীণ শিল্প কমিশন  প্রতিবছর ১.৭২ লক্ষ সুতির পণ্য সরবরাহের লক্ষ্যে আইটিবিপির সঙ্গে এই সমঝোতাপত্র স্বাক্ষর করেছে। কেআইভিসি'র চেয়ারম্যান শ্রী বিনয় কুমার সাক্সেনা এবং স্বরাষ্ট্র মন্ত্রকের অতিরিক্ত সচিব শ্রী বিবেক ভরদ্বাজ ও সিএপিএফ-এর অন্যান্য কর্মকর্তাদের উপস্থিতিতে আজ এই চুক্তি স্বাক্ষর করেন কেআইভিসি'র ডেপুটি সিইও এবং আইটিবিপি-র ডিআইজি ।
এক বছরের জন্য এই চুক্তি স্বাক্ষরিত হয়েছে, যা পরবর্তীকালে পুনর্নবীকরণ করা হবে। ১.৭২ লক্ষ গালিচা জাতীয় সুতি পণ্যের মূল্য ৮.৭৪কোটি টাকা। প্রধানমন্ত্রী শ্রী নরেন্দ্র মোদী'র "আত্মনির্ভর ভারত অভিযান"এর স্বপ্নকে সার্থক করে তুলতে দেশীয়, স্থানীয় পণ্যের বিষয়ে উৎসাহ প্রদান করা হচ্ছে।
কেআইভিসি'র চেয়ারম্যান এই পদক্ষেপকে ঐতিহাসিক বলে আখ্যা দিয়ে জানিয়েছেন এতে শুধুমাত্র সেনা বাহিনীতে স্বদেশী পণ্য ব্যবহারের বিষয়ে উৎসাহিত করবে না, খাদি কারিগরদের জন্য বৃহৎ আকারের অতিরিক্ত কর্মসংস্থান সৃষ্টি করবে। তিনি বলেন সময়মতো জওয়ানদের সেরা মানের পণ্য সরবরাহ করতে কেআইভিসি বদ্ধপরিকর। উল্লেখ্য এর আগে গতবছর ৩১ জুলাই কাচ্চিঘানি সরষের তেল সরবরাহের জন্য কেআইভিসি এবং আইটিবিপির মধ্যে সমঝোতাপত্রে স্বাক্ষরিত হয় ।
শিল্পওবাণিজ্যমন্ত্রক
শ্রী পীযূষ গোয়েল ওপেন নেটওয়ার্ক ফর ডিজিটাল কমার্স  বিষয়ে পর্যালোচনা বৈঠক করেছেন
নয়াদিল্লি, ২৬ অক্টোবর, ২০২১
কেন্দ্রীয় বাণিজ্য ও শিল্প, ক্রেতা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল শিল্প ও অভ্যন্তরীণ বাণিজ্য ক্ষেত্রে উৎসাহদানের সঙ্গে যুক্ত দপ্তর  ওপেন নেটওয়ার্ক ফর ডিজিটাল কমার্স -এর বিষয়ে যে উদ্যোগ নিয়েছে, তার অগ্রগতি পর্যালোচনা করেছেন। এই প্রকল্পের উল্লেখযোগ্য অগ্রগতির বিষয়ে বৈঠকে কেন্দ্রীয় মন্ত্রীকে অবহিত করা হয়। মিশন মোডে প্রকল্পটি বাস্তবায়নের জন্য ইন্ডিয়ান কোয়ালিটি কাউন্সিল  একটি বিশেষজ্ঞ দল গঠন করেছে। এমনকি, বেশ কয়েকটি ক্ষুদ্র ও মাঝারি শিল্পোদ্যোগ সংস্থাকেও এর সঙ্গে যুক্ত করা হয়েছে। ডিপিআইআইটি এই প্রকল্পে প্রাথমিক কাজের জন্য প্রায় ১০ কোটি টাকা অর্থ বরাদ্দ করেছে।
শ্রী গোয়েল বৈঠকে এই প্রকল্পের কাজে অগ্রগতির বিষয়ে সন্তোষ প্রকাশ করেন। এই নেটওয়ার্কটি শীঘ্রই বাস্তবায়িত করার ক্ষেত্রে ইচ্ছাও প্রকাশ করেন তিনি। পাশাপাশি তিনি নির্দেশ দেন যে, এই নেটওয়ার্কের প্রাতিষ্ঠানিক পরিকাঠামো এমনভাবে তৈরি করতে হবে, যাতে তার নৈতিকতা বজায় থাকে এবং সহযোগিতামূলক গণতান্ত্রিক ও দায়িত্বশীল পদ্ধতিতে পরিচালনা সম্ভবপর হয়। বৈঠকে স্টেট ব্যাঙ্ক অফ ইন্ডিয়া, পাঞ্জাব ন্যাশনাল ব্যাঙ্ক, ব্যাঙ্ক অফ বরোদা, নাবার্ড, ন্যাশনাল পেমেন্টস্ কর্পোরেশন অফ ইন্ডিয়া, ন্যাশনাল স্টক এক্সচেঞ্জ, বিএসই, সিডিএলএল সহ একাধিক সংস্থার প্রতিনিধি ওএনডিসি-র বিষয়ে বেশ কয়েকটি সম্ভাব্য সুবিধার দিকগুলি তুলে ধরেন। ডিপিআইআইটি-র সচিব শ্রী অনুরাগ জৈন ওএনডিসি-র উপদেষ্টা পর্ষদের সদস্য শ্রী আর এস শর্মা সহ একাধিক ব্যক্তি এই পর্যালোচনা বৈঠকে উপস্থিত ছিলেন।
CG/SS/SB
(Visitor Counter : 136
অর্থমন্ত্রক
নাবার্ডের স্বাস্থ্য বিধান সংক্রান্ত সচেতনতা কর্মসূচি
কলকাতা, ২ অক্টোবর ২০২০
যথাযথ স্বাস্থ্য বিধি এবং বিধান প্রত্যেক মানুষ ও সম্প্রদায়ের মেনে চলা প্রয়োজন। সুস্বাস্থ্য এবং মূল্যবান জীবনের সুরক্ষার জন্য করোনা মহামারীর ফলে স্বাস্থ্যবিধি ও পরিচ্ছন্নতাকে মেনে চলার গুরুত্ব আমরা সকলে বুঝতে পেরেছি। এই উদ্দেশ্যে নাবার্ড গ্রামাঞ্চলে ৩ কোটি ২৯ লক্ষ শৌচাগার নির্মাণের জন্য ১৫ হাজার কোটি টাকা অনুমোদন করেছে। ইতিমধ্যেই ১২ হাজার ২৯৮ কোটি টাকা বন্টন করা হয়েছে। এর সাহায্যে কর্মসূচী রূপায়নের মধ্য দিয়ে দেশ খোলা স্থানে শৌচকর্ম মুক্ত বলে ঘোষণা করা সম্ভব হয়েছে। এই প্রসঙ্গে উল্লেখযোগ্য যে স্বাস্থ্য বিধি সংক্রান্ত যথাযথ সচেতনতা নিশ্চিত করা এবং স্বাস্থ্য বিধানের লক্ষ্যগুলি পূরণ করা অত্যন্ত গুরুত্বপূর্ণ। এরজন্য নাবার্ড দেশজুড়ে স্বাস্থ্য বিধান সংক্রান্ত সচেতনতা কর্মসূচি শুরু করেছে। জল, স্বাস্থ্য বিধান ও স্বাস্থ্যবিধি- ‘ওয়াশ’  কর্মসূচিকে বাস্তবায়িত করার জন্য নাবার্ড গ্রামাঞ্চলে তার অংশীদারদের সঙ্গে এই প্রকল্প এগিয়ে নিয়ে চলেছে।
পশ্চিমবঙ্গে স্বাস্থ্য বিধান সংক্রান্ত সচেতনতা কর্মসূচি দোশরা অক্টোবর শুরু হয়েছে। নাবার্ডের পশ্চিমবঙ্গ অঞ্চলের চিফ জেনারেল ম্যানেজার শ্রী সুব্রত মন্ডলের উপস্থিতিতে রাজ্যের স্বরাষ্ট্রসচিব শ্রী এইচ কে দ্বিবেদী এই কর্মসূচির সূচনা করেছেন। শ্রী মন্ডল নাবার্ডের বিভিন্ন উদ্যোগের কথা জানিয়ে এই কর্মসূচির মূল উদ্দেশ্যগুলির ব্যাখ্যা করেছেন। এরমধ্যে রয়েছে গ্রামাঞ্চলে স্বাস্থ্য বিধানের বিষয়ে মানুষকে অবহিত করা, জনস্বাস্থ্য সংক্রান্ত বিভিন্ন নিরাপদ আচরণ সম্পর্কে জানানো, তথ্য সংগ্রহ করে একটি তথ্য ভান্ডার তৈরি করা, মূলধনের যোগান বৃদ্ধি করা ইত্যাদি। শ্রী দ্বিবেদী গ্রামাঞ্চলে যথাযথভাবে শৌচাগার ব্যবহার এবং অন্যান্য স্বাস্থ্যবিধি মেনে চলার মধ্যে দিয়ে মানুষের আচরণ পরিবর্তনের ওপর জোর দিয়েছেন।
রিজার্ভ ব্যাঙ্ক, সমবায় ব্যাঙ্ক এবং অন্যান্য যারা এই কর্মসূচিতে যুক্ত হয়েছেন তারা সকলে এই অনুষ্ঠানে অনলাইনের মাধ্যমে অংশগ্রহণ করেছেন। অনুষ্ঠানে উপস্থিত শ্রোতা দর্শকদের স্বাস্থ্য বিধান সংক্রান্ত সচেতনতা কর্মসূচির ওপর তৈরি একটি শর্ট ফিল্ম এবং জিঙ্গল উপস্থাপনা করা হয়।
গোটা দেশে ২ হাজারটি গ্রামে এই কর্মসূচি শুরু হবে। পশ্চিমবঙ্গে ১০০টি গ্রামকে এরজন্য চিহ্নিত করা হয়েছে। প্রতিটি গ্রামে ৫০ জনের বেশি এই কর্মসূচিতে যোগ দেবেন। নাবার্ডের ‘ওয়াশ’ কর্মসূচিতে ২০২০-২১ অর্থবর্ষে ৮০০ কোটি টাকার বিশেষ সহায়তা দেওয়া হবে। এই প্রকল্পে নন-ব্যাঙ্কিং আর্থিক প্রতিষ্ঠান, মাইক্রো ফিনান্স সংস্থা সহ অন্যান্য আর্থিক সংস্থাগুলিকেও মূলধনের যোগান দেওয়া হবে।
(CG/CB/NS
প্রধানমন্ত্রীরদপ্তর
প্রধানমন্ত্রী গুজরাটের জামনগর সফর করছেন
গুরু গোবিন্দ সিং হাসপাতালের নতুন ভবন তিনি জাতির উদ্দেশে উৎসর্গ করেছেন
নয়াদিল্লি, ৪ মার্চ, ২০১৯
প্রধানমন্ত্রী শ্রী নরেন্দ্র মোদী আজ  গুজরাটের জামনগরে বান্দ্রা-জামনগর হামসফর এক্সপ্রেসের যাত্রার সূচনা করেছেন। তিনি জামনগরে ৭৫০ শয্যাবিশিষ্ট গুরু গোবিন্দ সিং হাসপাতালের অ্যানেক্স ভবনটি জাতির উদ্দেশে উৎসর্গ করেন। এছাড়া, প্রধানমন্ত্রী বেশ কিছু ‘সাওনি’ প্রকল্পেরও সূচনা করেছেন। আজি থেকে খিজাদিয়া পর্যন্ত ৫১ কিলোমিটার দীর্ঘ পাইপলাইন সহ একাধিক উন্নয়নমূলক প্রকল্পেরও তিনি উদ্বোধন করেন।
এই উপলক্ষে আয়োজিত এক জনসমাবেশে প্রধানমন্ত্রী গত কয়েক বছর ধরে গুজরাটের জল সমস্যা সমাধানে রাজ্য সরকারের সদিচ্ছা ও কঠোর পরিশ্রমের কথা তুলে ধরেন। এই প্রসঙ্গে তিনি গুজরাটে ‘ট্যাঙ্কার রাজ’-এর রমরমা চলতে না দেওয়ার তাঁর প্রতিজ্ঞার কথাও উল্লেখ করেন। এছাড়া, সর্দার সরোবর বাঁধ কিভাবে গুজরাটের মানুষের জীবনে সহায়ক ভূমিকা নিয়েছে সে কথাও তিনি তুলে ধরেন। তিনি বর্তমান ও ভবিষ্যৎ প্রজন্মের নাগরিকদের উদ্দেশে প্রত্যেক জলবিন্দু সঞ্চয় করার জন্য আহ্বান জানান।
গুজরাটে স্বাস্থ্য ক্ষেত্রে বৈপ্লবিক পদক্ষেপকে স্বাগত জানিয়ে প্রধানমন্ত্রী বলেন, এই রাজ্যে গত কয়েক বছরে যেসব হাসপাতাল তৈরি হয়েছে, তার ফলে দরিদ্র মানুষেরা দারুণভাবে উপকৃত হবেন। প্রধানমন্ত্রী বলেন, কেন্দ্রীয় সরকারের আয়ুষ্মান ভারত কর্মসূচি রূপায়ণের ফলে দরিদ্র মানুষের জন্য উচ্চমানের সুলভ স্বাস্থ্য পরিষেবা নিশ্চিত হবে।
প্রধানমন্ত্রী বলেন, দেশের বিভিন্ন চ্যালেঞ্জের মোকাবিলায় কাঠামোগত এবং দীর্ঘমেয়াদি পদক্ষেপ প্রয়োজন। তাৎক্ষণিক, অপরিকল্পিত এবং স্বল্পমেয়াদি ব্যবস্থা এইসব ক্ষেত্রে কার্যকর হয় না বলে তিনি অভিমত প্রকাশ করেন। এই প্রসঙ্গে কেন্দ্রীয় সরকার যেসব দীর্ঘমেয়াদি উন্নয়নমূলক প্রকল্প হাতে নিয়েছে তার কথা প্রধানমন্ত্রী উল্লেখ করেন। তিনি বলেন, প্রধানমন্ত্রী কিষাণ নিধি কর্মসূচি এই ধরণের এক দীর্ঘমেয়াদি প্রকল্প, যা সার্বিক পরিকল্পনার মাধ্যমে কৃষকদের কল্যাণসাধন করবে।
ক্ষুদ্র, অতিক্ষুদ্র এবং মাঝারি শিল্পক্ষেত্রের উন্নয়নের লক্ষ্যে কেন্দ্রীয় সরকারের বিভিন্ন উদ্যোগের কথা তুলে ধরে প্রধানমন্ত্রী বলেন যে, সহজে ঋণের যোগান এবং জনমুখী জিএসটি ব্যবস্থা চালু হওয়ার ফলে যুবসম্প্রদায়ের শিল্পোদ্যোগীরা উপকৃত হবেন। তিনি বলেন যে, সরকার গৃহীত বিভিন্ন পদক্ষেপের ফলে সহজে ব্যবসার সূচকে ভারতের অবস্থান আরও ওপরে উঠবে।
দেশের সশস্ত্র বাহিনীর জওয়ানদের প্রশংসা করে প্রধানমন্ত্রী বলেন যে আমাদের সেনাকর্মীদের জন্য সমগ্র জাতি গর্ব অনুভব করে। তিনি বলেন, সন্ত্রাসবাদকে আগামীদিনে সম্পূর্ণ মুছে ফেলা হবে।
CG/PB/DM
(Visitor Counter : 115
সংস্কৃতিমন্ত্রক
‘নমস্তে যোগ – স্বাস্থ্যকর দেশের জন্য সুস্থ-সবল যুবক’ শীর্ষক ওয়েবিনারে ভাষণ দিলেন কেন্দ্রীয় সংস্কৃতি প্রতিমন্ত্রী
নয়াদিল্লি, ১৯ জুন, ২০২০
কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল আজ নতুন দিল্লিতে ‘নমস্তে যোগ – স্বাস্থ্যকর দেশের জন্য সুস্থ-সবল যুবক’ শীর্ষক এক ওয়েবিনারে ভাষণ দেন। এই অনলাইন কর্মশিবিরে লাদাখের সাংসদ শ্রী জামইয়ং শেরিং নামগিয়াল, ব্যাঙ্গালোর-দক্ষিণের সাংসদ শ্রী তেজস্বী সূর্য, পশ্চিমবঙ্গের সাংসদ শ্রী নিশিথ প্রামাণিক এবং সংস্কৃতি সচিব শ্রী অরবিন্দ কুমার অংশ নেন।
এই উপলক্ষে শ্রী প্রহ্লাদ সিং প্যাটেল বলেন, আমরা যখন দেশের জন্য সুস্থ-সবল যুবসম্প্রদায়ের কথা বলি, সেক্ষেত্রে যোগচর্চাই সর্বোত্তম উপায়। তিনি আরও বলেন, আমরা যদি নিজেরা সুস্থ-সবল থাকি, তাহলেই অন্যকে সাহায্য করতে পারব। আমাদের রোগ প্রতিরোধক ক্ষমতা আরও বাড়ানো ওপর গুরুত্ব দিয়ে শ্রী প্যাটেল বলেন, ছোটখাটো রোগব্যাধির বিরুদ্ধে লড়াইয়ের পাশাপাশি রোগ প্রতিরোধক ক্ষমতাকে সর্বোচ্চ পর্যায়ে নিয়ে যাওয়ার ক্ষেত্রেও নিয়মিত যোগাভ্যাস গুরুত্বপূর্ণ ভূমিকা পালন করে।
শ্রী প্যাটেল আরও বলেন, যোগ ভারতীয় সংস্কৃতি এবং স্বাস্থ্যকর জীবনযাপনের অন্যতম উপায়। দৈনন্দিন জীবনযাপনে আমরা অনেক সময়েই জেনে বা না জেনে বিভিন্ন ধরনের যোগাসন করে থাকি। যোগ আমাদের প্রাণশক্তিকে আরও প্রাণবন্ত করে, আমাদের সুস্থ-সবল দেহ গঠনে সাহায্য করে এবং মানসিক শান্তি বজায় রাখতেও গুরুত্বপূর্ণ ভূমিকা নেয়। তিনি বিশ্বাস করেন, সুস্থ-সবল যুবকরাই স্বাস্থ্যকর দেশের মূল ভিত্তি।
শ্রী প্যাটেল আরও জানান, প্রত্যেকের জীবনের এক অবিচ্ছেদ্য অংশ হিসেবে যোগাভ্যাসকে সামিল করতে মন্ত্রক আন্তর্জাতিক যোগ দিবস উদযাপন উপলক্ষে ১৯ থেকে ২১শে জুন পর্যন্ত ‘নমস্তে যোগ’ নামে একটি অভিযানের আয়োজন করছে। তিনি আশা প্রকাশ করেন, আন্তর্জাতিক যোগ দিবস উদযাপনের দিন ১ কোটি মানুষ সূর্য প্রণাম অনুষ্ঠানে সামিল হবেন। শ্রী প্যাটেল #10millionsuryanamaskar ব্যবহার করে সূর্য প্রণাম অনুষ্ঠানে সকলকে সামিল হওয়ার আহ্বান জানান। উদ্দেশ্য, মানুষের মধ্যে স্বাস্থ্য সম্পর্কিত বিষয়ে সচেতনতা গড়ে তুলে এক জন-আন্দোলনের রূপ দেওয়া।
(CG/BD/DM
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্ট সিটি প্রকল্পে এ পর্যন্ত ১,৮৮,৫০৭ কোটি টাকার মোট ৬,৭২১টি প্রকল্পের দরপত্র চূড়ান্ত হয়েছে
নতুনদিল্লি, ৭ই ফেব্রুয়ারি, ২০২২
আবাসন ও নগরোন্নয়ন মন্ত্রী শ্রী হরদীপ সিং পুরী রাজ্যসভায় এক প্রশ্নের লিখিত জবাবে জানিয়েছেন, কেন্দ্র ২০১৫র ২৫শে জুন থেকে স্মার্ট সিটিজ মিশন  প্রকল্প শুরু করেছে। ২০১৬ এর জানুয়ারি থেকে ২০১৮র জুন পর্যন্ত চার পর্বের একটি প্রতিযোগিবের মধ্য দিয়ে ১০০টি শহরকে এই প্রকল্পের জন্য বাছাই করা হয়েছে। কেন্দ্র এই প্রকল্পে ৫ বছরে ৪৮হাজার কোটি টাকা দেবে। প্রতিটি শহর গড়ে প্রতি বছর ১০০ কোটি টাকা পাবে। সমপরিমাণ অর্থ রাজ্য সরকার বা স্থানীয় প্রশাসন দেবে।
২০২২-এর ২১শে জানুয়ারি পর্যন্ত এসসিএম প্রকল্পে ১,৮৮,৫০৭ কোটি টাকার ৬৭২১টি প্রকল্পের জন্য দরপত্র চূড়ান্ত করা হয়েছে। এর মধ্যে ৬১২৪টি প্রকল্পের ওয়ার্ক অর্ডার বেরিয়ে গেছে। যার মোট আর্থিক পরিমাণ ১,৬২,৯০৮ কোটি টাকা। ইতিমধ্যেই ৫৮,৭৩৫ কোটি টাকা ব্যয়ে ৩৪২১টি প্রকল্পের কাজ শেষ হয়েছে। কেন্দ্র স্মার্ট সিটি প্রকল্পে ২৮, ৪১৩ কোটি ৬০ লক্ষ টাকা ১০০টি শহরের জন্য বরাদ্দ করেছে। এর মধ্যে ৮৩% কাজ শেষ হয়েছে। এর জন্য মোট ব্যয়ের পরিমাণ ২৩,৬৬৮ কোটি ২৭ লক্ষ টাকা। এসসিএম প্রকল্পে আরো শহরের নাম যুক্ত করার কোন প্রস্তাব কেন্দ্রের কাছে নেই।
CG/CB
(Visitor Counter : 84
প্রতিরক্ষামন্ত্রক
প্রতিরক্ষা সরঞ্জাম রপ্তানি
নতুন দিল্লি, ২১মার্চ,২০২১
প্রতিরক্ষা খাতে গত পাঁচ বছরে যে সমস্ত গুরুত্বপূর্ণ যন্ত্রাংশ রপ্তানি করা হয়েছে তার মধ্যে রয়েছে, সিমুলেটর, টিয়ার গ্যাস লঞ্চার, টর্পেডো লোডিং মেকানিজম, এলার্ম মনিটরিং এন্ড কন্ট্রোল, নাইট ভিশন মনোকুলার এন্ড বাইনোকুলার, লাইটওয়েট টর্পেডো এন্ড ফায়ার কন্ট্রোল সিস্টেম ছাড়াও অস্ত্র সুরক্ষাকারী যান, অস্ত্র চিহ্নিতকরণের রেডার, হাই ফ্রিকোয়েন্সি রেডিও এবং কোস্টাল সার্ভেলিয়েন্স রেডার প্রভৃতি।
ভারতের এইসব প্রতিরক্ষামূলক সরঞ্জাম এশিয়া, ইউরোপ, উত্তর আমেরিকা, আফ্রিকা ও লাতিন আমেরিকা এবং সার্কভুক্ত দেশগুলি নিয়ে থাকে। বর্তমানে ভারত থেকে প্রতিরক্ষামূলক এই সব সরঞ্জাম ৮৪ টিরও বেশি দেশে রপ্তানি করা হচ্ছে। তবে কৌশলগত কারণে দেশগুলির নাম প্রকাশ করা যায় না।
প্রতিরক্ষা খাতে সরঞ্জাম রপ্তানির জন্য গত ছয় বছরে বহু সংস্কার এবং পদক্ষেপ গ্রহণ করা হয়েছে।
আজ লোকসভায় শ্রী কৌশল কিশোর এবং শ্রী পিপি চৌধুরীর আনা এক প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী শ্রীপদ নায়েক এই তথ্য জানিয়েছেন।
কৃষিমন্ত্রক
কৃষি ক্ষেত্রে মহামারীর প্রভাব
নয়াদিল্লি, ২১ সেপ্টেম্বর, ২০২০
লকডাউনের সময় দেশে কৃষি ক্ষেত্রে স্বাভাবিক কাজকর্ম হয়েছে। কেন্দ্রীয় সরকার প্রাক্-বর্ষা ও বর্ষার সময় সুষ্ঠুভাবে বীজ বপণ সুনিশ্চিত করতে প্রয়োজনীয় সবরকম ব্যবস্থা নিয়েছে। লকডাউনের সময় কৃষি সংক্রান্ত কাজকর্মকে অধিকাংশ বিধিনিষেধ বা শর্তাবলী থেকে ছাড় দেওয়া হয়েছে।
কেন্দ্রীয় পরিসংখ্যান কার্যালয়ের পক্ষ থেকে ২০১৯-২০’তে জাতীয় আয়ের প্রাথমিক তথ্যানুযায়ী ২০২০-২১ এর প্রথম ত্রৈমাসিকে কৃষিকাজ ও সহযোগী ক্ষেত্রে মূল্য সংযুক্তির অগ্রগতির হার ৩.৪ শতাংশ হবে বলে অনুমান করা হয়েছে।
কৃষি কাজে নিযুক্ত শ্রমিকদের এমজিএনআরইজিএ এবং প্রধানমন্ত্রী গরিব কল্যাণ অন্ন যোজনার আওতায় সহায়তা দেওয়া হচ্ছে।
প্রধানমন্ত্রী কিষাণ সম্মান নিধি কর্মসূচির আওতায় গত ১৫ই সেপ্টেম্বর পর্যন্ত প্রায় ১০ কোটি ১৯ লক্ষ কৃষক পরিবার লাভবান হয়েছে। লকডাউনের সময় এই কর্মসূচির আওতায় সুফলভোগীদের গত ১৫ই সেপ্টেম্বর পর্যন্ত প্রায় ৪১ হাজার ৮৬ কোটি টাকা দেওয়া হয়েছে। প্রধানমন্ত্রী ফসল বিমা যোজনায় লকডাউনের সময় ৫ হাজার ৩২৬ কোটি ৭০ লক্ষ টাকার দাবি-দাওয়া মেটানো হয়েছে। এদিকে কেন্দ্রীয় সরকার উত্তর-পূর্বের রাজ্যগুলিতে ৫০ শতাংশের পরিবর্তে ৯০ শতাংশ হারে প্রিমিয়াম ভর্তুকি প্রদান করবে।
লোকসভায় গতকাল এক লিখিত জবাবে এই তথ্য দেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
(CG/BD/SB
পর্যটনমন্ত্রক
পর্যটকদের মধ্যে স্বচ্ছতা-সচেতনতা তৈরিতে কেন্দ্রীয় পর্যটন মন্ত্রক ২০১৯-২০ অর্থবর্ষে স্বচ্ছতা নিয়ে বিভিন্ন অনুষ্ঠান আয়োজনের জন্য ১৮০টি পর্যটন কেন্দ্র চিহ্নিত করা হয়েছে
নয়াদিল্লি, ০৪ ফেব্রুয়ারী, ২০২০
স্বচ্ছ ভারত কর্মসূচির আওতায় কেন্দ্রীয় পর্যটন মন্ত্রক পর্যটক, বিদ্যালয়/কলেজের ছাত্রছাত্রী এবং অন্যান্যদের মধ্যে স্বচ্ছতা নিয়ে সচেতনা গড়ে তুলতে ২০১৯-২০ অর্থবর্ষে কেন্দ্রীয় পর্যটন মন্ত্রক স্বচ্ছতা নিয়ে নানা অনুষ্ঠানের আয়োজনের জন্য দেশের ১৮০টি পর্যটন কেন্দ্রেকি চিহ্নিত করেছে। এর পাশাপাশি দেশের বিভিন্ন প্রান্তে স্বচ্ছতা পক্ষকাল এবং স্বচ্ছতা হি সেবা কর্মসূচি গ্রহণ করেছে কেন্দ্রীয় পর্যটন মন্ত্রক।
ভারতের পূরাতত্ব সর্বেক্ষণ বিভাগ থেকে পাওয়া তথ্য অনুযায়ী উত্তরপ্রদেশের ১৩টি স্মৃতিস্তম্ভকে ‘আদর্শ স্মৃতিস্তম্ভ’ হিসেবে চিহ্নিত করা হয়েছে। এগুলি হল- আগ্রার তাজমহল, ফতেপুর সিক্রি, আগ্রা দূর্গ, ইদমাদ-উদ-দুলা, সিকান্দ্রায় আকবরের স্মৃতিসৌধ, ঝাঁসিতে রানী ঝাঁসির প্রাসাদ, লক্ষ্ণৌতে সরকারি বাসভবন, বান্দ্রায় কালিঞ্জর দূর্গ, স্রাবস্তির প্রাচীন বৌদ্ধ ভগ্নাবশেষের স্হান, সিদ্ধার্থ নগরে সাক্যর স্তুপ এবং আশ্রম, বারাণসীর লাল খান সৌধ, কুশীনগরে প্রাচীন বৌদ্ধ স্তুপের ধ্বংসাবশেষ, সারনাথের প্রাচীন বৌদ্ধস্তুপের ধ্বংসাবশেষ।
এইসব স্হানগুলিতে যাত্রীদের স্বাচ্ছন্দ্যের জন্য পানীয় জল, শৌচালয়ের ব্যবস্হা করা হয়েছে। এর পাশাপাশি এই স্হানগুলিতে ওয়াইফাই ব্যবস্হাপনা এবং আলোকমালায় সাজানো হয়েছে।
লোকসভায় এক প্রশ্নের লিখিত উত্তরে একথা জানিয়েছেন কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SS/NS
(Visitor Counter : 69
অসামরিকবিমানপরিবহণমন্ত্রক
প্রায় ২,৬৭৫ টন চিকিৎসা সামগ্রী নিয়ে বেসরকারী বিমান সংস্থাগুলির দেশের অভ্যন্তরে পণ্য-পরিবহণ
নতুনদিল্লি, ১০ এপ্রিল, ২০২০
কোভিড–১৯ মহামারীর মোকাবিলায় দেশজুড়ে প্রতিরোধমূলক নিয়ন্ত্রণ ব্যবস্থা বা লকডাউনের মধ্যে উড়ান প্রকল্পের আওতায় ১৮০টি বিমান চলাচল করেছে। এরমধ্যে এয়ার ইন্ডিয়া এবং অ্যালায়েন্স এয়ারের বিমানের সংখ্যা ১১৪। ভারতীয় বায়ুসেনার ৫৮টি বিমান পণ্য-পরিবহণের কাজে ব্যবহৃত হয়েছে।
ব্লু ডার্ট, স্পাইসজেট এবং ইন্ডিগোর মতো অর্ন্তদেশীয় বিমান পরিবহণ সংস্থাগুলি বাণিজ্যিকভাবে ব্যবহৃত হয়েছে। স্পাইসজেট-এর ২৪১টি উড়ান ১৯৯৩ টন, ব্লু ডার্টের ৮২টি উড়ান ১২৭০ টন এবং ইন্ডিগো-র ১৫টি উড়ান ৪.৩৭ টন পণ্য পরিবহণ করেছে। গুয়াহাটি, আগরতলা, কিশওয়ার, নবপাচি, শ্রীনগর, জম্মু, নাগপুর এবং ঔরঙ্গাবাদে গুরুত্বপূর্ণ চিকিৎসা সামগ্রী নিয়ে পবন হংস লিমিটেড মোট ১.০৭ টন পণ্য পরিবহণ করেছে। এয়ার ইন্ডিয়া, ভারতীয় বায়ুসেনার সঙ্গে যৌথভাবে জম্মু-কাশ্মীর, লাদাখ, উত্তরপূর্বাঞ্চল এবং দ্বীপগুলিতে পণ্য পরিবহণ করেছে। এয়ার ইন্ডিয়া ৯ এপ্রিল সাংহাই থেকে ২১.৭৭ টন চিকিৎসা সরঞ্জাম নিয়ে এসেছে। চাহিদা অনুযায়ী ভবিষ্যতেও এই সংস্থা বিদেশ থেকে গুরুত্বপূর্ণ চিকিৎসা সরঞ্জাম নিয়ে আসবে।
(CG/CB
আদিবাসীবিষয়কমন্ত্রক
উপজাতি সমবায় বিপনন উন্নয়ন পরিষদেরঅধীনে কারিগর, স্বনির্ভর গোষ্টী,বন ধন স্বত্বভোগী এবং অসরকারি সংস্থার কর্মীরা করোনা সংক্রমণ প্রতিরোধে প্রাথমিক সুরক্ষা সরঞ্জাম মাস্ক সরবরাহ করবে
নতুন দিল্লি, ১১ এপ্রিল, ২০২০
কেন্দ্রীয় উপজাতি বিষয়ক মন্ত্রকের অধীনস্থ উপজাতি সমবায় বিপনন উন্নয়ন পরিষদ, কারিগর,স্বনির্ভর গোষ্ঠী,বন ধন স্বত্বভোগী এবং অসরকারি সংস্থা সহ অন্যান্য সংস্থাকে দিয়ে হস্ত চালিত তাঁত,হস্তশিল্প এবং প্রাকৃতিক উপাদান দিয়ে সামগ্রী তৈরী করে তা বিপণনে সহযোগিতা করে থাকে। বর্তমান পরিস্থিতিতে,যখন দেশ জুড়ে অতিমারীর দরুন লক ডাইন চলছে,তখন টি আর আই এফ ই ডির কিছু সরবরাহকারী তাদের নিজেদের এবং গোষ্ঠীর সদস্যদের সুরক্ষার জন্য মাস্ক তৈরীর কাজ শুরু করেছে। কতকগুলি সংস্থা আঞ্চলিক কর্তৃপক্ষকেও মাস্ক সরবরাহ করছে। এই সরবরাহকারীরা সরকারকে তাদের তৈরি মাস্ক সরবরাহে আগ্রহ প্রকাশ করেছে। তাদের ক্ষমতা অনুযায়ী এবং ন্যূনতম দামে এই মাস্ক সরবরাহ করা হবে বলে জানানো হয়েছে। উপজাতিদের তৈরি মাস্ক সরবরাহ হলে উপজাতিদের জীবন জীবিকায় বিশেষ প্রভাব পড়বে।পাশাপাশি তাদের সুরক্ষার বিষয়টিও নিশ্চিত হবে। এই সরবরাহকারীদের পাশাপাশি টি আর আই এফ ই ডি আরও মাস্ক প্রস্তুতকারী সংস্থাকে চিহ্নিত করার চেষ্টা চালাচ্ছে,যারা এই সঙ্কটকালে মাস্ক প্রস্তুত এবং সরবরাহ করতে পারে।
কোভিড-19 সংক্রমণের প্রেক্ষিতে দেশ জুড়ে এখন অস্বাভাবিক সঙ্কট দেখা দিয়েছে। দেশের সব রাজ্য ও কেন্দ্র শাসিত অঞ্চল কমবেশি এই সংক্রমণের দরুন ক্ষতিগ্রস্ত। সমাজের সব স্তরে,সব ক্ষেত্রে,শিল্প বাণিজ্যে এর মারাত্মক প্রভাব পড়েছে। অতিমারীর দরুন প্রান্তিক এবং দরিদ্র শ্রেনীর মানুষ সবথেকে বেশি ক্ষতিগ্রস্ত হয়েছেন। ফসল গোলাজাত করারও কাজ এখন চূড়ান্ত পর্যায়ে থাকে, পাশাপাশি কাঠ ছাড়া বনজ পণ্য সংগ্রহের কাজও এই সময়ে হয়ে থাকে দেশ জুড়ে। এই অবস্থায় ন্যুনতম সুরক্ষা ব্যবস্থার অত্যন্ত প্রয়োজন। মুখ ঢাকতে বাড়িতে তৈরি মাস্ক এ ক্ষেত্রে এক বড়ো ভূমিকা নেবে।
(CG/PPM
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী রাশিয়ার রাষ্ট্রপতি ভ্লাদিমির পুটিনের সঙ্গে টেলিফোনে কথা বলেছেন
নতুনদিল্লি, ২৪শে আগস্ট, ২০২১
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি ভ্লাদিমির পুটিনের সঙ্গে কথা বলেছেন।
দুই নেতা আফগানিস্তানের নিরাপত্তা পরিস্থিতি নিয়ে আলোচনা করেন এবং সংশ্লিষ্ট অঞ্চলে ও বিশ্বে এর কি প্রভাব পরবে তা নিয়ে তাঁদের মধ্যে কথা হয়। দুই কৌশলগত অংশীদার একসঙ্গে কাজ করবে বলে সিদ্ধান্ত নিয়েছে এবং এর জন্য তাঁরা পদস্থ আধিকারিকদের যোগাযোগ রেখে চলতে বলেছেন।
কোভিড মহামারীর মধ্যে উদ্ভূত চ্যালেঞ্জের মধ্যেও দুটি দেশের মধ্যে “বিশেষ কৌশলগত অংশীদারীত্ব”র সম্পর্ককে এগিয়ে নিয়ে যাবার বিষয়ে দুই নেতা সন্তোষ প্রকাশ করেছেন। ‘স্পুটনিক ভি’ টিকা উৎপাদন ও সরররাহসহ কোভিড মহামারীর বিরূদ্ধে লড়াই-এ যে দ্বিপাক্ষিক সহযোগিতা বজায় রাখা হয়েছে, তাঁরা তার প্রশংসা করেন।
ব্রিকস শীর্ষ সম্মেলন , সাংহাই সহযোগিতা সংগঠনের রাষ্ট্রপ্রধানদের পরিষদের বৈঠক এবং পূর্বাঞ্চলীয় অর্থনৈতিক ফোরামে ভারতের অংশগ্রহণ সহ আসন্ন বহুস্তরীয় নানান কর্মসূচী নিয়ে তাঁদের মধ্যে আলোচনা হয়েছে।
পরবর্তী দ্বিপাক্ষিক শীর্ষ সম্মেলনে রাষ্ট্রপতি পুতিনের ভারত সফরের বিষয়ে তিনি অধীর আগ্রহে অপেক্ষা করছেন বলে শ্রী মোদী জানান। উভয় নেতা আফগানিস্তান পরিস্থিতি সহ দ্বিপাক্ষিক এবং আন্তর্জাতিক বিভিন্ন বিষয়ে যোগাযোগ রেখে চলার সিদ্ধান্ত নিয়েছেন।
CG/CB/
(
প্রধানমন্ত্রীরদপ্তর
আষাঢ়ী একাদশী উপলক্ষে দেশবাসীকে প্রধানমন্ত্রীর শুভেচ্ছা
নতুন দিল্লি, ২৯ জুন, ২০২৩
প্রধানমন্ত্রী শ্রী নরেন্দ্র মোদী আষাঢ়ী একাদশী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
"আষাঢ়ী একাদশী উপলক্ষে সকলকে শুভেচ্ছা জানাই। ওয়ার্কারী ঐতিহ্য অনুসারে এই পবিত্র দিনে আমরা সকলে যাতে ভক্তিভাব, নিরহঙ্কার এবং পরদুঃখকাতর স্বভাব বজায় রাখতে পারি, সেই প্রার্থনা করি। ভগবান বিট্টলের আশীর্বাদ আমাদের জীবনে সুখ নিয়ে আসুক। আসুন আমরা শান্তি বজায় রেখে একটি সমন্বিত সমাজ গড়ে তুলি।"
(AC/CB/AS
প্রধানমন্ত্রীরদপ্তর
ওড়িশার ঝাড়সুগুড়ায় সড়ক দুর্ঘটনা : প্রাণহানির সংবাদে শোকাহত প্রধানমন্ত্রী
নয়াদিল্লি, ১৭ সেপ্টেম্বর, ২০২২
ওড়িশার ঝাড়সুগুড়ায় এক সড়ক দুর্ঘটনায় প্রাণহানির সংবাদে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন,
“ঝাড়সুগুড়ার দুর্ঘটনা দুঃখজনক। এই দুর্ঘটনায় নিহতদের পরিবার-পরিজনের আমিও সহমর্মী। দুর্ঘটনায় আহতরা দ্রুত সুস্থ হয়ে উঠুন, এই প্রার্থনা জানাই।”
PG/SKD/DM/
(